ტონი ტანი
ტონი ტანი (ინგლ. Tony Tan Keng Yam; დ. 7 თებერვალი, 1940, სინგაპური) — სინგაპურელი პოლიტიკოსი, ბანკირი და მათემატიკოსი. 2011 წლის 1 ივლისამდე იკავებდა სინგაპურის საინვესტიციო კორპორაციის აღმასრულებელი დირექტორის და თავმჯდომარის მოადგილის პოსტს, ასევე იყო Singapore Press Holdings Limited-ის თავმჯდომარე. გარდა ამისა, ის არის სინგაპურის ეროვნული კვლევითი ფონდის თავმჯდომარე და მეწარმეობის, ინოვაციების და კვლევათა საბჭოს თავმჯდომარის მოადგილე. 1980-იანი წლების ბოლოს მას პრემიერ-მინისტრობა შესთავაზეს, თუმცა, მან უარი განაცხადა, მაგრამ, მოგვიანებით მაინც შევიდა მინისტრთა კაბინეტში: 1995–2005 წლებში იყო სინგაპურის პრემიერ-მინისტრის მოადგილე, 1996–2003 წლებში კი სინგაპურის თავდაცვის მინისტრი. იგი იყო სინგაპურის 2011 წლის საპრეზიდენტო არჩევნების ერთ-ერთი მონაწილე. გაიმარჯვა 7,269 ხმის (<0,35%) უპირატესობით. 2011 წლის 1 სექტემბერს დადო ფიცი და გახდა სინგაპურის მე-7 პრეზიდენტი..